КальЯн

«КальЯн» — беларускі панк-гурт з Гродна.

 Біяграфія 
Гурт «КальЯн» створаны ў верасні 1996 года вакалістам Аляксандрам Дзянісавым і гітарыстам Змітром Антаневічам.АЛЕСЮ ДЗЯНІСАВУ — 39! (ВІДЭА)  / Tuzin.fm У гэты перыяд былі запісаны 2 акустычныя і 2 электрычныя альбомы «У краіне цудаў» (выдадзены ў Польшчы сумесна з гуртом Deviation, 1997), «Б. Н.» (1999). У 1998 годзе музыкі ўзялі гран-пры на фестывалі «Басовішча». У 2000—2001 гадах каманда прыпыніла актыўную дзейнасць, яна знаходзілася ў стане паўраспаду. Музыкі спрабавалі ўдзельнічаць у шматлікіх праектах («С. М. Родин», «С. Р.К.» і іншых), аднак яны не ўвянчаліся поспехам. З красавіка 2001 года «КальЯн» у абноўленым складзе пачаў працаваць над новай праграмай, якая была запісана ў Гродна ў пачатку снежня 2001 («Ноўбадзі»).

У 2008 годзе гурт зняў два кліпа на песні «Барацьба» і «Радыёактыўны сьнег».

Апошняя на дадзены момант праца гурта мае назву «Антыпазітыў» (2011)Кальян «Антыпазітыў» (+аўдыё) / Experty.by. Зараз гурт адышоў ад фолк-панка і эксперыментуе з гукам, не змяняючы, аднак, сваёй сутнасці і тэкставай сацыяльнай скіраванасці.

 Погляды 
На працягу ўсяго часу існавання гурт не з’яўляўся прыхільнікам (а яе музыкі чальцамі) якой-небудзь партыі або афіцыйнага палітычнага руху. Асноўнай сацыяльнай праблемай сучаснага грамадства гурт «КальЯн» лічыць наяўнасць фізічнага і духоўна-маральнага гвалту над асобна ўзятым чалавекам з боку дзяржавы і яго інстытутаў улады, мульцінацыянальных карпарацый, тэлебачання, цэркваў, рэлігійных сектаў і г.д., пра што гурт і спявае.

 Дыскаграфія 

 Альбомы 
 У краіне цудаў (1997)
 Б.Н. (1999)
 Ноўбадзі (2001)
 Голая правда (2005)
 Антыпазітыў (2011)

 Сінглы 
 «Hate» (2005)

 Удзел у зборніках 
 «Сэрца Эўропы in rock» (2001) — «Przemoc»
 «Прэм’ер Тузін 2006» (2006) — «Радыёактыўны сьнег»

 Удзельнікі 
 Аляксандар «Міхалыч» Дзянісаў: вакал
 Ілля «Ільябл»: гітара, вакал
 Кастусь «Кот»: бас-гітара, бэк-вакал
 Лізавета: скрыпка, флейта
 Аляксандр «Сыр»: ударныя

 Спасылкі 
 КальЯн на Last.fm
 КальЯн: Чудесное воскрешение группы // Музыкальная Газета, 2007 
 Гурт «Кальян»: «Апалітычнасць — гэта такі хітрык, магчымасць адседзецца ў хмызах.» (+ mp3) / Будзьма беларусамі

Катэгорыя:Рок-гурты Беларусі
Катэгорыя:Музычныя калектывы паводле алфавіта
Катэгорыя:Музычныя калектывы, якія з’явіліся ў 1996 годзе
Катэгорыя:Панк-рокавыя гурты Беларусі
Катэгорыя:Гурты з Гродна